ซ่อมเสาชิงช้า 150 วัน- เสร็จมี.ค.61 กทม.จัดพิธีบวงสรวงก่อนปรับปรุง
อัศวิน เผยสีล่อน, พื้นชำรุด,ที่วัดสุทัศนเทพวราราม เมื่อวันที่ 12 ธ.ค. เวลา 10.00 น. พล.ต.อ.อัศวิน ขวัญเมือง ผู้ว่าฯ กทม. เป็นประธานพิธีเจริญพระพุทธมนต์ในพิธีบวงสรวงเสาชิงช้า โดยมีผู้บริหาร กทม. สำนักผังเมือง และเจ้าหน้าที่ที่เกี่ยวข้องร่วมพิธี จากนั้นเวลา 13.00 น. พล.ต.อ.อัศวินเป็นประธานพิธีบวงสรวงเสาชิงช้า ที่บริเวณลานเสาชิงช้า โดย พล.ต.อ.อัศวินกล่าวว่า เสาชิงช้าซึ่งเป็นไม้สักต้นเดียวเคยมีการบูรณะครั้งใหญ่เมื่อปี 2548 ปัจจุบัน กทม.โดยสำนักผังเมืองได้ตรวจสอบพบความชำรุดต่างๆ เช่น สีบนเสาชิงช้าหลุดล่อน พื้นโดยรอบชำรุด จึงได้ประสานไปยังกรมศิลปากร และหน่วยงานที่เกี่ยวข้อง เพื่อขออนุญาตและคำแนะนำในการบูรณะ ทั้งนี้ กทม.ได้กำหนดระยะเวลาปรับปรุงเสาชิงช้า 150 วัน โดยให้แล้วเสร็จภายในเดือนมีนาคม 2561 ภายใต้งบประมาณ 2 ล้านบาท อย่างไรก็ตาม แม้จะเป็นการบูรณะแค่บางส่วน แต่ กทม.ต้องปฏิบัติตามพิธีโบราณ โดยมีพระมหาราชครูศรีวิสุทธิคุณ วิบูลย์เวทย์บรมหงส์พรมพงศ์พฤฒาจาริย์ เป็นผู้ประกอบพิธีทางพราหมณ์ ส่วนกรณีที่ระบุกันว่า ปลวกแทะเสาชิงช้านั้นก็ไม่จริง เพราะเสาชิงช้าเป็นเสาไม้สัก ปลวกหรือมอดแทะไม่ได้,ผู้สื่อข่าวรายงานว่า เสาชิงช้าสร้างขึ้นเมื่อวันที่ 8 เมษายน 2327 ในสมัยพระบาทสมเด็จพระพุทธยอดฟ้าจุฬาโลกมหาราช เพื่อประกอบการโล้ชิงช้า ซึ่งเป็นส่วนหนึ่งของพระราชพิธีตรียัมปวาย-ตรีปวาย อันเป็นพระราชพิธีสำคัญที่ปฏิบัติสืบเนื่องมาตั้งแต่ครั้งกรุงศรีอยุธยาเป็นราชธานี จัดขึ้นช่วงเดือนธันวาคมถึงเดือนมกราคม ในเวลาช่วงเช้าขึ้น 7 ค่ำ และเวลาเย็นขึ้น 9 ค่ำ เดือนยี่ โดยพระมหากษัตริย์ทรงพระกรุณาโปรดเกล้าฯ แต่งตั้งข้าราชการชั้นผู้ใหญ่เป็นประธานพิธีเรียกว่า พระยายืนชิงช้า และให้บริวารพราหมณ์ที่แข็งแรงขึ้นโล้เสาชิงช้า กระทั่งสมัยต้นรัชกาลที่ 8 ได้ยกเลิกพิธีประกอบโล้ชิงช้า แต่เสาชิงช้ายังเป็นโบราณสถานที่สำคัญแห่งหนึ่งของกรุงเทพฯ และเมื่อวันที่ 22 พ.ย.2492 กรมศิลปากรได้ขึ้นทะเบียนเป็นโบราณสถาน.
ที่วัดสุทัศนเทพวราราม เมื่อวันที่ 12 ธ.ค. เวลา 10.00 น. พล.ต.อ.อัศวิน ขวัญเมือง ผู้ว่าฯ กทม. เป็นประธานพิธีเจริญพระพุทธมนต์ในพิธีบวงสรวงเสาชิงช้า โดยมีผู้บริหาร กทม. สำนักผังเมือง และเจ้าหน้าที่ที่เกี่ยวข้องร่วมพิธี
เสาชิงช้า,บวงสรวงเสาชิงช้า,บูรณะเสาชิงช้า,วัดสุทัศนเทพวราราม,อัศวิน ขวัญเมือง,ข่าวทั่วไป